Esélyegyenlőség és kortárs segítés

Kurzusunk célcsoportja a Karolina Egyetemi Szakkollégium hallgatóinak teljes spektruma, akik az egyetemi tanulmányaik során, családjukban, baráti körükben illetve szűkebb és tágabb társadalmi környezetükben nyitottak a fogyatékos emberekkel való egyenrangú, méltóságteljes és szociálisan kompetens magatartásformára.

Ennek eléréséhez képzésünk során ön-és társismeretről, a fogyatékos személyek különböző csoportjairól, az egyetemes tervezés eszméjének megvalósíthatóságáról, az oktatás és a munkavállalás világában megvalósuló integrációs folyamatokról, a jogvédő és érdekvédelmi szervezetekről kapnak ismeretet.

Módszereink között érzékenyítő gyakorlatok, tréningtechnikák, egyéni és csoportos gyakorlatok, filmelemzés, szövegelemzés szerepel.

**Követelmény:**

Aktív részvétel, sajátélményű esetismertetés, melynek formátuma egy max. 4-5 oldal terjedelmű dolgozat, vagy egy 8-10 perces saját készítésű videofilm vagy fényképriport készítése.

Magyar Adél

okleveles gyógypedagógus, tanársegéd, Szegedi Tudományegyetem

Kommunikációs esélyegyenlőségi szakoktató